**Informácie pre rodičov**

**PLATBY ZA MŠ A ŠJ**

Zákonný zástupca **je povinný** v zmysle platného Všeobecne záväzného nariadenia Mesta Banská Bystrica č. 8/2021 o určení výšky príspevkov pre školy a školské zariadenia v zriaďovateľskej pôsobnosti Mesta Banská Bystrica s účinnosťou od 01.09.2022 a Školského poriadku Materskej školy Tulská **pravidelne uhrádzať** príspevky za dieťa. Tieto príspevky uhrádza zákonný zástupca dieťaťa v bežnom mesiaci bezhotovostným stykom na potravinový účet ŠJ pri MŠ.

.

**ČSOB – číslo účtu:**

**IBAN:**  **SK21 7500 0000 0040 1714 6901**

**Do správy pre prijímateľa je potrebné uviesť:**

- meno a priezvisko dieťaťa,                 (napr. Janko Mrkvička)
- triedu, ktorú dieťa navštevuje,            (napr. mravčeky)
- ktorý poplatok sa uhrádza                  (napr. rodičovský poplatok 32 eur za mesiac...,stravné

 za mesiac...)

**POPLATOK ZA MATERSKÚ ŠKOLU**

***Čl. II.
Určenie výšky príspevku na čiastočnú úhradu nákladov v materskej škole***

**§ 2**

***1.*** *Zriaďovateľ v zmysle ustanovenia § 28 ods. 5 školského zákona určuje výšku mesačného príspevku zákonného zástupcu na čiastočnú úhradu výdavkov za pobyt dieťaťa v materskej škole v zriaďovateľskej pôsobnosti Mesta Banská Bystrica* ***jednotnou sumou vo výške 32,00 eur.***

***2****. Mesačný príspevok sa uhrádza vopred do desiateho dňa v kalendárnom mesiaci. Úhradu príspevku možno vykonávať bezhotovostne bankovým prevodom na účet školskej jedálne pri materskej škole v zriaďovateľskej pôsobnosti mesta Banská Bystrica alebo poštovou poukážkou.*

*Ustanovenia osobitného predpisu o neuhrádzaní príspevku ¹ tým nie sú dotknuté.*

Príspevok za v MŠ za dieťa v zmysle zákona **§** 28 ods. 6, ods. 7 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov takto:

ods. (6) Príspevok v materskej škole sa **neuhrádza**za dieťa:

a) pre ktoré je predprimárne vzdelávanie povinné
b) ak zákonný zástupca dieťaťa predloží riaditeľovi MŠ doklad o tom, že je poberateľom dávky v hmotnej núdzi a príspevkov k dávke v hmotnej núdzi
c) ktoré je umiestnené v zariadení na základe rozhodnutia súdu

ods. (7) Príspevok v MŠ na základe rozhodnutia zriaďovateľa sa **neuhrádza**za dieťa:

a) ktoré má prerušenú dochádzku do MŠ na viac ako 30 po sebe nasledujúcich kalendárnych dní z dôvodu choroby alebo rodinných dôvodov preukázateľným spôsobom,

b) ktoré nedochádzalo do MŠ v čase školských prázdnin alebo bola prerušená prevádzka MŠ zapríčinená zriaďovateľom alebo inými závažnými dôvodmi; v týchto prípadoch uhrádza zákonný zástupca pomernú časť určeného príspevku.

**¹ §** 28 ods. 6, ods. 7 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov

**POPLATOK ZA ŠKOLSKÚ JEDÁLEŇ –** informácie sú zverejnené na nástenkách ŠJ pri jedálnych lístkoch (zodpovedná riaditeľka ŠJ pri MŠ)

**Žiadame rodičov, aby uvedené informácie k úhrade poplatkov za MŠ a ŠJ v plnej miere rešpektovali a dodržiavali.**

**Ďakujeme!**

Riaditeľka MŠ
Riaditeľka ŠJ pri MŠ